stanford-oval/wikipedia huggingface dataset:
เกรตแอสบี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Great Asby
Great Asby Village website
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เกมหลอก คนลวง

| --- | --- |
เกมหลอก คนลวง
อากิยามะ ชินอิจิ (ซ้าย) และ คันซากิ นาโอะ (ขวา)  สองตัวละครหลักในเกมหลอก คนลวง
ライアーゲーム
ชื่อภาษาอังกฤษ: Liar Game
แนว: จิตวิทยา, ชีวิต, ระทึกขวัญ, ลึกลับ
มังงะ
เขียนโดย: ชิโนบุ ไคทานิ
สำนักพิมพ์:  ชูเอชะ  สยามอินเตอร์มัลติมีเดีย
นิตยสาร: Weekly Young Jump
วางจำหน่ายตั้งแต่: 2005 – 2015
จำนวนเล่ม: 19 เล่ม
ละครโทรทัศน์
ไลอาร์เกม
กำกับโดย: ฮิโระอะคิ มะสึยะมะ, อะยะโกะ ไทโบะกุ
เครือข่าย: ฟุจิเทเลวิชัน
ฉาย:  14 เมษายน 2007  –  23 มิถุนายน 2007
ตอน: 11
ละครโทรทัศน์
ไลอาร์เกม: ซีซัน 2
กำกับโดย: ฮิโระอะคิ มะสึยะมะ, อะยะโกะ ไทโบะกุ
เครือข่าย: ฟุจิเทเลวิชัน
ฉาย:  10 พฤศจิกายน 2009  –  19 มกราคม 2010
ตอน: 9
ภาพยนตร์ฉบับคนแสดง
ไลอาร์เกม: เดอะ ไฟนอล สเตจ
กำกับโดย: ฮิโระอะคิ มะสึยะมะ
ฉาย: 6 มีนาคม 2010
ความยาว: 133 นาที
ภาพยนตร์ฉบับคนแสดง
ไลอาร์เกม: รีบอร์น
กำกับโดย: ฮิโระอะคิ มะสึยะมะ
ฉาย: 3 มีนาคม 2012
ความยาว: 131 นาที
ละครโทรทัศน์
ไลอาร์เกม
กำกับโดย: คิม ฮิง ซุน
เขียนบทโดย: ริว ยอง เจ
เครือข่าย: tvN
ฉาย:  20 ตุลาคม 2014  –  25 พฤศจิกายน 2014
ตอน: 12
เกมหลอก คนลวง (อังกฤษ: Liar Game, ญี่ปุ่น: ライアーゲーム; โรมาจิ: Raiā Gēmu) เป็นการ์ตูนญี่ปุ่น แต่งเรื่องและวาดภาพโดย ชิโนบุ ไคทานิ ตีพิมพ์ครั้งแรกในนิตยสาร Weekly Young Jump โดยสำนักพิมพ์ชูเอฉะ ในปี 2005 ก่อนจะมาทำเป็นละครโทรทัศน์ ในปี 2007 โดยฟุจิเทเลวิชัน และมีภาคต่อคือ Liar Game: Season 2 ฉายในปี 2009-2010 นอกจากนี้ ยังมีการดัดแปลงเป็นภาพยนตร์ฉบับคนแสดงอีก 2 เรื่องคือ Liar Game: The Final Stage (ปี 2010) และ Liar Game: Reborn (ปี 2012)
เรื่องย่อ

คันซากิ นาโอะ นักเรียนหญิงที่ถูกขนานนามว่า "ซื่อทึ่ม" ได้รับเงินจำนวน 100 ล้านเยนพร้อมกับจดหมายเชิญเข้าร่วมเล่นเกม "ไลอาร์เกม" โดยในเกมแรก เธอต้องรักษาเงินจำนวนนี้หรือแย่งชิงเงินจากผู้เล่นอีกคน โดยหากผู้เล่นคนใดถูกแย่งชิงเงินไปแล้วไม่ได้คืนภายในเวลา 1 เดือน ผู้เล่นคนนั้นจะต้องเป็นหนี้ 100 ล้านเยน เมื่อคันซากิถูกคู่แข่งคือครูที่เคยสอนเธอแย่งชิงเงินไป เธอจึงไปขอความช่วยเหลือจากอากิยามะ ชินอิจิ อดีตนักโทษและนักต้มตุ๋น อากิยามะยอมช่วยคันซากิและร่วมเล่นเกมไลเออร์เกม โดยมีเป้าหมายเพื่อช่วยผู้เล่นคนอื่น ๆ และทำลายสำนักงานไลอาร์เกม
เรื่องย่อ > เกม

รอบที่ 1 - รักษาและแย่งชิงเงิน 100 ล้านเยนจากคู่แข่ง
รอบที่ 2 - เกมสิทธิ์เสียงข้างน้อย
รอบคืนสนาม รอบที่ 1 - เกมปรับโครงสร้าง
รอบที่ 3 - เกมลักลอบขนของเถื่อน
รอบคืนสนาม รอบที่ 2 - เกมกองทัพตะวันออกปะทะกองทัพตะวันตก
รอบที่ 4 (รอบคัดเลือก) - เกมติดเชื้อ
รอบที่ 4 - เกมเก้าอี้ดนตรี
รอบคืนสนาม รอบที่ 3 - เกมประมูลโป๊กเกอร์
รอบที่ 5 - เกมประมูลมนุษย์, เกมสี่ก๊ก
ตัวละคร > ผู้เล่น

คันซากิ นาโอะ - นักเรียนหญิงอายุ 18 ปี
อากิยามะ ชินอิจิ - อดีตนักโทษคดีฉ้อโกง เรียนจบสาขาจิตวิทยาจากมหาวิทยาลัยเทย์โตะ
คะซุโอะ ฟูจิซาวะ - คู่แข่งในรอบแรก เคยเป็นครูสอนคันซากิ
ยูจิ ฟุกุนางะ - สตรีข้ามเพศ เป็นคู่แข่งหลักในรอบที่ 2 ของคันซากิและอากิยามะ
โนริฮิโกะ โยโคยะ - ปรากฏตัวครั้งแรกในรอบที่ 3 เป็นศัตรูคนสำคัญของคันซากิและอากิยามะ
ทาคาชิ ฮาริโมโตะ - ปรากฏตัวครั้งแรกในรอบที่ 4 เป็นผู้นำลัทธิสันติสวรรค์
ตัวละคร > สำนักงานไลอาร์เกม

มิตซุโอะ ทานิมูระ - คนของสำนักงาน มีหน้าที่ติดตามและแจ้งข่าวการแข่งขันให้คันซากิ
เลโรนิรา - เจ้ามือไลอาร์เกม
เนียร์โค - เจ้ามือไลอาร์เกม รอบที่ 3
โซลาริโอ - เจ้ามือไลอาร์เกม รอบคืนสนาม รอบที่ 2
ฟอร์ลี - เจ้ามือไลอาร์เกม รอบคัดเลือกของรอบที่ 4 กลุ่มที่ 2
คูริฟูจิ - คนของสำนักงาน มีหน้าที่ติดตามและแจ้งข่าวการแข่งขันให้โยโคยะ
อัลแซบ - เจ้ามือไลอาร์เกม รอบคัดเลือกของรอบที่ 4 กลุ่มที่ 1
ซิเลียน - เจ้ามือไลอาร์เกม รอบคืนสนาม รอบที่ 3 กลุ่ม A
ราเบอเล - เจ้ามือไลอาร์เกม รอบคืนสนาม รอบที่ 3 กลุ่ม B
อาเชียร์ - เจ้ามือไลอาร์เกม รอบสุดท้าย (รอบที่ 5)
เกรก มาซีอาลิส

นักฟันดาบสากลชาวอเมริกัน
| เกรก มาซีอาลิส |
| --- | --- |
มาซีอาลิสในปารีสเวิลด์คัพ 2014
ข้อมูลส่วนบุคคล
เกิด:  (1956-05-20) 20 พฤษภาคม ค.ศ. 1956 (68 ปี) ฮีราคลีออน ครีต ประเทศกรีซ
ส่วนสูง: 1.83 เมตร (6 ฟุต 0 นิ้ว)
น้ำหนัก: 75 กิโลกรัม (165 ปอนด์)
กีฬา
กีฬา: ฟันดาบ
อาวุธ: ฟอยล์
เกรกอรี เดวิด มาซีอาลิส (อังกฤษ: Gregory David Massialas; 20 พฤษภาคม ค.ศ. 1956 – ) เป็นนักฟันดาบฟอยล์และผู้ฝึกสอนฟันดาบชาวอเมริกัน ซึ่งเคยทำการฝึกสอนให้แก่นันทา จันทสุวรรณสิน นักฟันดาบทีมชาติไทย
อาชีพ

เขาเป็นตัวสำรองสำหรับการแข่งโอลิมปิกฤดูร้อน 1976 ที่มอนทรีออล และมีกำหนดเปิดตัวในการแข่งโอลิมปิกที่มอสโกเกมส์ใน ค.ศ. 1980 แต่ก็ไม่ได้ลงแข่งเนื่องจากมีการคว่ำบาตรการแข่ง 66 ทีม อย่างไรก็ตาม เขาเป็นหนึ่งในนักกีฬา 461 คนที่ได้รับเครื่องรัฐอิสริยาภรณ์เหรียญทองแห่งรัฐสภาคองเกรสในปีเดียวกัน ต่อมา เขาได้เข้าแข่งโอลิมปิกฤดูร้อน 1984 และ 1988
เขาเป็นผู้ก่อตั้งและหัวหน้าผู้ฝึกสอนของมูลนิธิมาซีอาลิส (MTEAM) ซึ่งเป็นสโมสรกีฬาฟันดาบสากลในซานฟรานซิสโก และตั้งแต่ ค.ศ. 2012 เขาเป็นผู้ฝึกสอนทีมชาติของทีมฟันดาบชุดใหญ่ของสหรัฐ ซึ่งรวมถึงอเล็กซานเดอร์ผู้เป็นบุตรชายของเขา นอกจากนั้น เขาได้พาสโมสรนี้ขึ้นสู่อันดับ 1 ของโลก โดยสมาชิกทั้งสี่คนของสโมสรติดอันดับท็อปเทน รวมถึงไมลส์ แชมลีย์-วัตสัน ได้คว้าแชมป์การแข่งฟันดาบชิงแชมป์โลก 2013 ส่วนซาบรินาซึ่งเป็นลูกสาวของมาซีอาลิส ที่ตอนนี้ได้เป็นรุ่นใหญ่แล้ว ก็เป็นนักฟันดาบฟอยล์ระดับสูงเช่นกัน
แหล่งข้อมูลอื่น

เกรก มาซีอาลิส ที่ Olympedia (ในภาษาอังกฤษ)
the Massialas Foundation official website
เกย์-ฟอร์-เพย์

อีริก แอนซาโลน ในบทบาทเกย์ ขณะที่เขาบอกว่าตัวเองเป็นชายแท้
เกย์-ฟอร์-เพย์ (อังกฤษ: Gay-for-pay) เป็นคำที่หมายถึง นักแสดงผู้ชาย (มีน้อยครั้งที่หมายถึงผู้หญิง) ดาราโป๊ หรือคนขายบริการทางเพศ ที่เป็นชายรักต่างเพศ แต่ได้รับค่าตอบแทนในการแสดงแบบเกย์อย่างมืออาชีพ คำ ๆ นี้ยังหมายถึงอาชีพอื่นหรือแม้กระทั่งบริษัทที่มีจุดประสงค์เช่นนี้และเป็นการประเมินด้านสถานที่ด้วย การตราหน้าว่าเป็นเกย์หรือแบ่งประเภทเริ่มซาลงไปเมื่อเกิดการประท้วงที่สโตนวอลล์ ในการเคลื่อนไหวด้านสิทธิของเกย์ในปี ค.ศ. 1969 และเมื่อผ่านไปในคริสต์ทศวรรษ 1990 ภาพยนตร์ในกระแสและนักแสดงก็ยินยอมมากขึ้นที่จะรับบทเป็นคนรักร่วมเพศ ที่ในบางครั้งอาจถูกคุกคามจากอาชีพของพวกเขาเอง การยอมรับในเกย์และเลสเบี้ยนของคนก็เพิ่มขึ้นในยุคนี้
ในอุตสาหกรรมภาพยนตร์เกย์ ที่ใช้มือสมัครเล่น เช่นเดียวกับนักแสดงอาชีพ ในการแสดงแบบ เกย์-ฟอร์-เพย์ ที่หมายถึงนักแสดงที่เป็นชายแท้ (และเชื่อว่าเป็นชายแท้) แต่มีกิจกรรมทางเพศกับเพศเดียวกัน หรือร่วมเพศกับเพศเดียวกันเพื่อเงิน นักแสดงบางคนที่เป็นเกย์หรือไบเซ็กชวล อาจจะมีการทำการตลาด ว่าเป็นชายแท้ เพื่อให้ดูยั่วยวน และเพราะว่าชายแท้ที่ยังบริสุทธิ์อยู่ในการมีเพศสัมพันธ์กับชายอื่น รวมถึงความหนุ่มแน่น กล้ามเนื้อ และความไม่จัดเจน ทำเป็นเป็นสิ่งที่ถูกเสาะหามากกว่า
นักแสดงกระแสหลัก

นักแสดงชายแท้ที่รับบทเป็นกลุ่มบุคคลที่มีความหลากหลายทางเพศ ในภาพยนตร์และรายการทางโทรทัศน์หรือละครเวที มักได้รับค่าตอบแทนมากขึ้น เพื่อให้พวกเขาแสดงเป็นเกย์ และถึงแม้ว่าจะเริ่มลดลงไปแล้ว เรื่องที่มีความโดดเด่นอย่างเช่น
ทอม แฮงส์ รับบทใน Philadelphia
วิลเลียม เฮิร์ต ใน Kiss of the Spider Woman
คริสโตเฟอร์ เมโลนี ใน Oz
วิล สมิธ ใน Six Degrees of Separation
เมอรีล สตรีป ใน The Hours
ฮิลารี สแวงก์ ใน Boys Don't Cry
เอริก แม็กคอร์แม็ก ใน Will and Grace
เคียนู รีฟส์ ใน My Own Private Idaho
แม็ตต์ เดม่อน ใน The Talented Mr. Ripley
ฟิลิป ซีย์มัวร์ ฮอฟแมน ใน Boogie Nights, Flawless, และ Capote
ฮีธ เลดเจอร์ และ เจค จิลเลนฮอล ใน Brokeback Mountain
จูดี เดวิส ใน Serving in Silence
ฌอน เพนน์, เจมส์ แฟรนโก และ เอไมล์ เฮิร์ช ใน Milk
ชาร์ลิส โตรน และ คริสตีนา ริชชี ใน Monster
มิตช์ ฮีเวอร์ ใน Skins
แพตทริก สเวซีย์, จอห์น เลอกุยซาโม และ เวสลีย์ สไนปส์ ใน To Wong Foo, Thanks for Everything! Julie Newmar
ฮิวโก วีฟวิง, เทเรนซ์ สแตมพ์ และ กาย เพียร์ซ ใน The Adventures of Priscilla, Queen of the Desert
นอกจากนี้ยังมีนักแสดงที่แสดงเป็นตัวละครที่ไม่ใช่เกย์แต่ทำอาชีพเช่นนี้ เช่น ในภาพยนตร์เรื่อง Boogie Nights ที่มาร์ก วาห์ลเบิร์ก รับบทไม่ใช่เกย์แต่มักจะสำเร็จความใคร่ให้ชายอื่นเพื่อเงิน มีหลายครั้งในบทบาทนี้ที่มักมีฉากเกย์ อย่างเช่น จูบแบบปากสัมผัสปาก หรือการมีเพศสัมพันธ์
ในสื่อญี่ปุ่น นักแสดงที่ใช้ชื่อการแสดงว่า เรเซอร์ ราโมน เอชจี หรือเป็นที่รู้จักในชื่อ ฮาร์ดเกย์ หรือ HG เป็นตัวแสดงที่แสดงและพัฒนาโดยมาซากิ ซูมิทานิ ที่แต่งกายในชุดหนังพีวีซีสีดำรัดผิวหนัง เริ่มมีในปี 2002 จนในที่สุดมีชื่อเสียงเด่นชัดในระดับชาติในปี 2005 เขาได้รับคำวิจารณ์ว่าเป็นแบบฉบับทั่วไปของเกย์ผู้ชายและนอกจากนี้ยังสร้างบทบาทโดยมักจะแสดงท่าที พฤติกรรมประหลาดสุดโต่ง ในการล้อเลียน สังคมส่วนน้อย
หนังโป๊

ในหนังโป๊ ที่นักแสดงแสดงตนว่าเป็นชายรักต่างเพศ แต่ก็แสดงบทบาทมีกิจกรรมทางเพศกับชายอื่นในภาพยนตร์ อย่างเช่น ไรอัน ไอดอล, เคลย์ มาเวอริก, ไมค์ แบรนสัน, เจฟฟ์ สไตรเกอร์, วูล์ฟ ฮัดสัน, คริสเตียน, แอรอน เจมส์, ปีเตอร์ นอร์ท, โจ แดลซานโดร แต่ก็ยังไม่ถูกตราหน้าในการแสดงบทบาท นักแสดงพวกนี้มักแสดงในบทรุก แต่ก็มีบางกรณีอย่างนายแบบของ คริสเตนบียอร์น และเบลอามี บางคนรับบทรับ อย่าง เคิร์ต ไวลด์ ที่รับบทรับใน Gigolos ซึ่งตัวเขาแต่งงานและมีบุตรแล้ว 3 คน
นักแสดงในหนังโป๊เกย์ที่มีเนื้อเรื่องเกี่ยวกับชายแท้ที่มีกิจกรรมทางเพศแบบเกย์ ตัวอย่างเช่นภาพยนตร์ในการผลิตของ ละติโนแฟนคลับ ที่มักผลิตหนังเกย์โดยนักแสดงสมัครเล่น โดยนักแสดงจะมีเพศสัมพันธ์กับชายอื่น บริษัทผู้ผลิตยังแสดงข้อมูลสัญญาว่าจ้างว่านายแบบเหล่านั้นว่าเป็นชายแท้ ไม่ว่าจะเป็นเอสคอร์ตหรือชายขายตัว
ในธุรกิจหนังโป๊เกย์แล้ว นักแสดงหนังโป๊เกย์บางคนที่อาจแสดงตัวว่าเป็นชายแท้ แต่จริงแล้วไม่ใช่ เพื่อให้เนื้อหาดูลักษณะเป็นแฟนตาซี โปรดิวเซอร์เกย์บางคนมักให้คำนิยามเกี่ยวกับนักแสดงที่หามาว่าเป็นชายแท้ เพื่อยอดขายมากขึ้น มากไปกว่านั้นนักแสดงเกย์หรือไบเซ็กชวลบางคนในภาพยนตร์เกย์ อาจต้องแสดงตนเป็นชายแท้เพื่อความเป็นส่วนตัวหรือเหตุผลทางอาชีพ
นักแสดงชายแท้บางคนที่เริ่มแสดงในหนังโป๊เกย์ มักได้รับกล่าวหาว่าเป็นเกย์ ขณะที่หลายๆ คนหากเริ่มแสดงในหนังโป๊เกย์จะแสดงฉากเดี่ยว สำหรับการจ่ายที่เพิ่มมากขึ้นของชายแท้มักจะเป็นฉากหมู่ ที่นักแสดงชายแท้จะแสดงบทรุก มีหลายครั้งที่นักแสดงรุกจะถูกถามหาให้รับบทรับและมักเปิดตัวในเทศกาลใหญ่ๆ เมื่อออกขาย
เกรกอรี เพก

| เกรกอรี เพก |
| --- | --- |
เพก ใน ค.ศ. 1948
เกิด: เอลเดร็ด เกรกอรี เพก 5 เมษายน ค.ศ. 1916(1916-04-05) แซนดีเอโก รัฐแคลิฟอร์เนีย สหรัฐ
เสียชีวิต: มิถุนายน 12, 2003(2003-06-12) (87 ปี) ลอสแอนเจลิส รัฐแคลิฟอร์เนีย สหรัฐ
สุสาน: Cathedral of Our Lady of the Angels ลอสแอนเจลิส
ศิษย์เก่า: มหาวิทยาลัยแซนดีเอโก มหาวิทยาลัยแคลิฟอร์เนีย เบิร์กลีย์ (ถอนการเรียน)
อาชีพ: นักแสดง
ปีปฏิบัติงาน: ค.ศ. 1941–2000
พรรคการเมือง: เดโมแครต
คู่สมรส:   เกรตา คุกโคเนน (สมรส 1942; หย่า 1955)  เวรอนนิว พาสซานี (สมรส 1955) 
บุตร: 5 คน รวมถึง เซซิเลีย เพก
ญาติ: อีธาน เพก (หลานชาย)
เว็บไซต์: gregorypeck.com
เอลเดร็ด เกรกอรี เพก (อังกฤษ: Eldred Gregory Peck; 5 เมษายน ค.ศ. 1916 - 12 มิถุนายน ค.ศ. 2003) เป็นนักแสดงชาวอเมริกัน ได้รับรางวัลออสการ์ 2 ครั้ง และรางวัลลูกโลกทองคำ  4 ครั้ง เป็นนักแสดงที่เป็นที่นิยมคนหนึ่งในศตวรรษที่ 20 เขาได้แสดงบทสำคัญในหนังหลายๆเรื่องเช่น โรมรำลึก (1953), พิพากอธรรม (1962) เป็นต้น ในการจัดอันดับนักแสดงนำชายที่ยิ่งใหญ่ที่สุดตลอกกาลของ AFI เขาอยู่ในอันดับที่ 12
เกรอัม ซูนิสส์

| 0 | 1 | 2 | 3 |
| --- | --- | --- | --- |
 ซูนิสส์ในปี ค.ศ. 2001
ข้อมูลส่วนตัว
ชื่อเต็ม:  เกรอัม เจมส์ ซูนิสส์
วันเกิด:   (1953-05-06) 6 พฤษภาคม ค.ศ. 1953 (71 ปี)
สถานที่เกิด:  เอดินบะระ
ส่วนสูง:  1.80 m (5 ft 11 in)
ตำแหน่ง:  กองกลาง
เกรอัม เจมส์ ซูนิสส์ (อังกฤษ: Graeme James Souness; เกิด 6 พฤษภาคม ค.ศ. 1953) เป็นอดีตนักฟุตบอลและผู้จัดการทีมชาวสกอตแลนด์ และปัจจุบันเป็นผู้เชี่ยวชาญฟุตบอลทางโทรทัศน์
ซูเนสเป็นกัปตันทีมของลิเวอร์พูลที่ประสบความสำเร็จในช่วงต้นคริสต์ทศวรรษ 1980, ผู้เล่น-ผู้จัดการทีมของเรนเจอส์ในช่วงปลายคริสต์ทศวรรษ 1980 และกัปตันทีมของทีมชาติสกอตแลนด์ เขายังเล่นให้แก่ทอตนัมฮอตสเปอร์, มิดเดิลส์เบรอ และซัมป์โดเรีย
อาชีพผู้จัดการทีมของซูนิสส์เริ่มต้นเมื่อเขาเข้าร่วมทีมเรนเจอส์ โดยพาพวกเขาคว้าแชมป์ลีกสกอตแลนด์ 3 สมัย และลีกคัพ 4 สมัย ก่อนจะเข้าร่วมทีมลิเวอร์พูลในฐานะผู้จัดการทีม เขาไปเป็นผู้จัดการทีมของกาลาตาซาราย, เซาแทมป์ตัน, โตรีโน, เบนฟิกา, แบล็กเบิร์นโรเวอส์ และนิวคาสเซิลยูไนเต็ด
ระดับอาชีพ > เริ่มต้นอาชีพ

ซูนิสส์เติบโตในย่านเซาตันเมนของเอดินบะระ และสนับสนุนสโมสรท้องถิ่นอย่างฮาตส์ และเรนเจอส์ ตอนเป็นวัยรุ่น ซูนิสส์เล่นให้กับ North Merchiston สโมสรเด็กในท้องถิ่น
อาชีพค้าแข้งของซูนิสส์เริ่มต้นจากการเป็นเด็กฝึกที่ทอตนัมฮอตสเปอร์ ภายใต้การคุมทีมของบิล นิโคลสัน (อดีตผู้เล่นของสเปอร์และผู้จัดการทีมชุดดับเบิลแชมป์ฤดูกาล 1960-61) เขาเซ็นสัญญาอาชีพเมื่ออายุ 15 ปีใน ค.ศ. 1968 เขาผิดหวังที่ขาดโอกาสในทีมชุดใหญ่ ซูนิสส์กล่าวกับนิโคลสันว่าเขาเป็นผู้เล่นที่ดีที่สุดของสโมสร ซูนิสส์ลงเล่นให้สเปอส์ในทีมชุดใหญ่ 1 นัดในยูฟ่าคัพในฐานะผู้เล่นสำรอง
เกรย์เอเซ็กชวล

สเปกตรัมระหว่างเอเซ็กชวลและเซ็กชวล
เกรย์เอเซ็กชวลลิตี (อังกฤษ: gray asexuality หรือ grey asexuality) / เกรย์เอเซ็กชวล (อังกฤษ: gray asexual หรือ grey asexual) หรือ เกรย์เซ็กชวลลิตี (อังกฤษ: gray-sexuality) เป็นสเปกตรัมระหว่างเอเซ็กชวล (ขาดการดึงดูดทางเพศกับผู้อื่น) และอัลโลเซ็กชวล (มีการดึงดูดทางเพศกับผู้อื่น) บุคคลที่ระบุว่าเป็นเกรย์เอเซ็กชวลถูกเรียกด้วยคำว่า เกรย์เอ ( gray-A), เกรย์เอซ (gray ace) หรือ เกรซ (grace) และเรียกร่วมกันว่า "เอซอัมเบรลลา" (ace umbrella) ภายในสเปกตรัมนี้ยังประกอบด้วยคำต่าง ๆ เช่น เดมิเซ็กชวล (demisexual), เซมิเซ็กชวล (semisexual), เอเซ็กชวล-อิช (asexual-ish) และเซ็กชวล-อิช (sexual-ish)
การเกิดขึ้นของชุมชนออนไลน์อย่างเอเซ็กชวลวิซิบิลิตีแอนด์เอดูเคชันเน็ตเวิร์ก (AVEN) ให้พื้นที่ของกลุ่มเกรย์เอชในการสนทนาเรื่องรสนิยมของพวกตน
แหล่งข้อมูลอื่น

The Asexual Visibility & Education Network
Demisexuality Resource Center
เกมแห่งศตวรรษ (หมากรุก)

เกมหมากรุกแห่งศตวรรษ (อังกฤษ: The Game of the Century) เป็นการแข่งขันหมากรุกระหว่าง บ็อบบี ฟิชเชอร์ กับ โดนัล เบิร์น (Donald Byrne) ใน Rosenwald Memorial ทัวร์นาเม้นต์ ที่จัดขึ้น ณ สโมสรหมากรุกมาร์แชล (Marshall Chess CLub) ในมหานครนิวยอร์กเมื่อปี ค.ศ. 1956 ในขณะที่ บ็อบบี ฟิชเชอร์ มีอายุได้เพียง 13 ปี. ชัยชนะของฟิชเชอร์ซึ่งเป็นเด็กอายุเพียง 13 ปี ต่อ โดนัล เบิร์น ซึ่งเป็นนักหมากรุกอันดับต้น ๆ ของสหรัฐอเมริกาในขณะนั้น ทำให้วงการหมากรุกตกตะลึงในทักษะการเดินหมากที่สวยงามและสร้างสรรค์ของฟิชเชอร์ จนนิตยสารหมากรุกชั้นนำอย่าง Chess Review ได้ขนานนามการแข่งขันแมตช์นี้ว่า "เกมแห่งศตวรรษ" และทำให้ บ็อบบี ฟิชเชอร์ มีชื่อเสียงไปทั่วทั้งวงการหมากรุกในฐานะนักหมากรุกอัฉริยะรุ่นเยาว์ (chess prodigy).
เกรินุก

| เกรินุก |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Antilopinae
สกุล:: Litocranius Kohl, 1886
สปีชีส์:: L.  walleri
ชื่อทวินาม
Litocranius walleri (Brooke, 1878)

ชนิดย่อย
 L. w. sclateri  L. w. walleri
เกรินุก, วอลเลอส์กาเซลล์ หรือ แอนทิโลปคอยีราฟ (อังกฤษ: gerenuk, Waller's gazelle, giraffe-necked antelope; ชื่อวิทยาศาสตร์: Litocranius walleri) เป็นสัตว์เลี้ยงลูกด้วยนมชนิดหนึ่งในวงศ์ Antilopinae ในวงศ์ใหญ่ Bovinae
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล Litocranius
มีลักษณะทั่วไปเหมือนสัตว์ชนิดอื่นในวงศ์เดียวกันไป แต่มีลักษณะเด่นคือ มีคอยาวและขายาวกว่าชนิดอื่น ๆ ซึ่งคำว่า "เกรินุก" นั้นมาจากคำในภาษาโซมาเลีย หมายถึง "คอยีราฟ"  เพราะเกรินุกมีพฤติกรรมการกินอาหารที่แปลก คือ มักจะยืนบนสองขาหลัง ทำให้สามารถยืดคอขึ้นไปกินใบไม้ที่อยู่สูงขึ้นไปเหมือนยีราฟ  ส่วนสองขาหน้าจะใช้เกาะกิ่งไม้ไว้
ขนาดเมื่อโตเต็มที่ในตัวผู้จะมีน้ำหนัก 45 กิโลกรัม ในตัวเมีย 33 กิโลกรัม มีความสูงวัดจากเท้าจนถึงหัวไหล่ประมาณ 85 เซนติเมตรจนถึง 1 เมตร ความยาวลำตัวประมาณ 1.5-1.6 เมตร ความยาวหาง 25-30 เซนติเมตร มีอายุขัยโดยเฉลี่ย 10-12 ปี
ตัวผู้มีเขาที่โค้งงอสวยงาม ขณะที่ตัวเมียไม่มีเขาและตัวเล็กกว่า
ขณะกินใบไม้
ในเขตอนุรักษ์แห่งชาติแซมบูรูในเคนยา เกรินุกถือเป็นจุดสนใจในบรรดาสัตว์ป่า 5 ชนิดที่พบได้ในนั้น ซึ่งประกอบไปด้วยเกรินุก, ยีราฟลายร่างแห, นกกระจอกเทศโซมาลี, ม้าลายเกรวี และไบซาออริกซ์ จะพบได้ในเขตแอฟริกาตะวันออก เฉพาะที่เขตอนุรักษ์แห่งชาติแซมบูรูเท่านั้น
แหล่งข้อมูลอื่น

ข้อมูลที่เกี่ยวข้องกับ Litocranius walleri ที่วิกิสปีชีส์
เกมล่าเกม (แฟรนไชส์)

| เกมล่าเกม |
| --- | --- |
โลโก้แฟรนไชส์อย่างเป็นทางการ
สร้างโดย: ซูซาน คอลลินส์
งานต้นฉบับ: เกมล่าชีวิต (2008)
เจ้าของ:   ไลออนส์เกต  ซูซาน คอลลินส์ (สิทธิในการตีพิมพ์) 
ปี: ค.ศ. 2008–ปัจจุบัน
สื่อสิ่งพิมพ์
นวนิยาย: นวนิยายชุด เกมล่าชีวิต
ภาพยนตร์และโทรทัศน์
ภาพยนตร์:   เกมล่าเกม (2012)  เกมล่าเกม 2 แคชชิ่งไฟเออร์ (2013)  เกมล่าเกม ม็อกกิ้งเจย์ พาร์ท 1 (2014)  เกมล่าเกม ม็อกกิ้งเจย์ พาร์ท 2 (2015)  เดอะ ฮังเกอร์เกมส์ ปฐมบทเกมล่าเกม (2023)  เดอะฮังเกอร์เกมส์: ซันไรส์ออนเดอะรีปปิง (2026) 
การแสดงละคร
ละคร: เดอะฮังเกอร์เกมส์ (2024)
เบ็ดเตล็ด
เดอะเวิลด์ออฟเดอะฮังเกอร์เกมส์
เกมล่าเกม (อังกฤษ: The Hunger Games) เป็นสื่อแฟรนไชส์ของภาพยนตร์ชุดแนวผจญภัย, ดิสโทเปียและนิยายวิทยาศาสตร์ สร้างจากนวนิยายชุด เกมล่าชีวิต ของ ซูซาน คอลลินส์ ภาพยนตร์จัดจำหน่ายโดย ไลออนส์เกต ภาพยนตร์ประกอบด้วยนักแสดงนำจำนวนมาก ได้แก่ เจนนิเฟอร์ ลอว์เรนซ์ เป็น แคตนิส เอฟเวอร์ดีน, จอช ฮัทเชอร์สัน เป็น พีต้า เมลลาร์ก, เลียม เฮมส์เวิร์ท เป็น เกล ฮอว์ธอร์น, วูดดี แฮร์เรลสัน เป็น เฮย์มิทช์ อเบอร์นาที, เอลิซาเบท แบงส์ เป็น เอฟฟี ทรินเก็ต, สแตนลีย์ ทุชชี เป็น ซีซาร์ ฟลิกเกอร์แมน และ โดนัลด์ ซูเทอร์แลนด์ เป็น ประธานาธิบดีสโนว์ ในภาพยนตร์ย้อนอดีต ทอม บลายธ์ แสดงนำเป็น คอริโอลานัส สโนว์, ราเชล เซกเลอร์ เป็น ลูซี เกรย์ เบิร์ด, จอช อันเดรส ริเวรา เป็น เซจานัส พลินธ์, ฮันเตอร์ เชฟเฟอร์ เป็น ไทกริส สโนว์, ปีเตอร์ ดิงเคลจ เป็น คาสกา ไฮบัตทอม, ไวโอลา เดวิส เป็น ดร. โวลุมเนีย กอล และ เจสัน ชวาตซ์แมน เป็น ลูเครเชียส "ลักกี" ฟลิกเกอร์แมน
ภาพยนตร์สามเรื่องแรกทำสถิติในบ็อกซ์ออฟฟิศหลายรายการ เกมล่าเกม (2012) ทำสถิติเป็นภาพยนตร์ที่เปิดตัวในวันฉายและวันหยุดสุดสัปดาห์ได้สูงที่สุดสำหรับภาพยนตร์ที่ไม่ใช่ภาคต่อ แคชชิ่งไฟเออร์ (2013) ทำสถิติเป็นภาพยนตร์ที่เปิดตัวในวันหยุดสุดสัปดาห์ได้สูงที่สุดในเดือนพฤศจิกายน ม็อกกิ้งเจย์ พาร์ท 1 (2014) ทำสถิติเป็นภาพยนตร์ที่เปิดตัวในวันฉายและวันหยุดสุดสัปดาห์ได้สูงที่สุดใน ค.ศ. 2014 ม็อกกิ้งเจย์ พาร์ท 2 (2015) ได้รับการยกย่องในเรื่องธีมและการแสดงของลอว์เรนซ์ ภาพยนตร์ย้อนอดีต เดอะ ฮังเกอร์เกมส์ ปฐมบทเกมล่าเกม (2023) ได้รับการวิจารณ์ที่หลากหลายและเปิดตัวในวันหยุดสุดสัปดาห์ได้ต่ำที่สุด ภาพยนตร์ทำเงินรวมกัน 3.3 พันล้านดอลลาร์สหรัฐ เป็นภาพยนตร์ชุดที่ทำเงินสูงสุดอันดับที่ 20
ภาพยนตร์

| ภาพยนตร์ | วันฉายในสหรัฐ | กำกับโดย | เขียนบทภาพยนตร์โดย | ดัดแปลงโดย | อำนวยการสร้างโดย | สถานะ |
| --- | --- | --- | --- | --- | --- | --- |
| เกมล่าเกม | 23 มีนาคม ค.ศ. 2012 (2012-03-23) | แกรี รอสส์ | แกรี รอสส์, บิลลี เรย์กับซูซาน คอลลินส์ | แกรี รอสส์, บิลลี เรย์กับซูซาน คอลลินส์ | จอน คีลิกและนีนา เจค็อบสัน | ฉายแล้ว |
| เกมล่าเกม 2 แคชชิ่งไฟเออร์ | 22 พฤศจิกายน ค.ศ. 2013 (2013-11-22) | ฟรานซิส ลอว์เรนซ์ | ไซมอน โบฟอยกับไมเคิล เดอบรอยน์ | ไซมอน โบฟอยกับไมเคิล เดอบรอยน์ | จอน คีลิกและนีนา เจค็อบสัน | ฉายแล้ว |
| เกมล่าเกม ม็อกกิ้งเจย์ พาร์ท 1 | 21 พฤศจิกายน ค.ศ. 2014 (2014-11-21) | ฟรานซิส ลอว์เรนซ์ | ปีเตอร์ เครกกับแดนนี สตรอง | ซูซาน คอลลินส์ | จอน คีลิกและนีนา เจค็อบสัน | ฉายแล้ว |
| เกมล่าเกม ม็อกกิ้งเจย์ พาร์ท 2 | 20 พฤศจิกายน ค.ศ. 2015 (2015-11-20) | ฟรานซิส ลอว์เรนซ์ | ปีเตอร์ เครกกับแดนนี สตรอง | ซูซาน คอลลินส์ | จอน คีลิกและนีนา เจค็อบสัน | ฉายแล้ว |
| เดอะ ฮังเกอร์เกมส์ ปฐมบทเกมล่าเกม | 17 พฤศจิกายน ค.ศ. 2023 (2023-11-17) | ฟรานซิส ลอว์เรนซ์ | ไมเคิล เลสลีกับไมเคิล อาร์ดต์ | ไมเคิล เลสลีกับไมเคิล อาร์ดต์ | แบรด ซิมป์สัน, นีนา เจค็อบสันและฟรานซิส ลอว์เรนซ์ | ฉายแล้ว |
| เดอะฮังเกอร์เกมส์: ซันไรส์ออนเดอะรีปปิง | 20 พฤศจิกายน ค.ศ. 2026 (2026-11-20) | ฟรานซิส ลอว์เรนซ์ | แดนนี สตรองและสตีเฟน ชีลด์ส | แดนนี สตรองและสตีเฟน ชีลด์ส | แบรด ซิมป์สันและนีนา เจค็อบสัน | กำลังพัฒนา |
การตอบรับ > การทำเงินในบ็อกซ์ออฟฟิศ

| ภาพยนตร์ | วันฉาย | ทำเงินในบ็อกซ์ออฟฟิศ> อเมริกาเหนือ | ทำเงินในบ็อกซ์ออฟฟิศ> ต่างประเทศ | ทำเงินในบ็อกซ์ออฟฟิศ> ทั่วโลก | อันดับในบ็อกซ์ออฟฟิศ> อเมริกาเหนือ | อันดับในบ็อกซ์ออฟฟิศ> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- | --- | --- |
| เกมล่าเกม | 23 มีนาคม ค.ศ. 2012 (2012-03-23) | $408,010,692 | $287,209,927 | $695,220,619 | 42 | 148 | $78 ล้าน |  |
| เกมล่าเกม 2 แคชชิ่งไฟเออร์ | 22 พฤศจิกายน ค.ศ. 2013 (2013-11-22) | $424,668,047 | $440,343,699 | $865,011,746 | 32 | 83 | $130 ล้าน |  |
| เกมล่าเกม ม็อกกิ้งเจย์ พาร์ท 1 | 21 พฤศจิกายน ค.ศ. 2014 (2014-11-21) | $337,135,885 | $418,221,218 | $755,357,103 | 72 | 114 | $125 ล้าน |  |
| เกมล่าเกม ม็อกกิ้งเจย์ พาร์ท 2 | 20 พฤศจิกายน ค.ศ. 2015 (2015-11-20) | $281,723,902 | $379,732,661 | $661,456,563 | 118 | 163 | $160 ล้าน |  |
| เดอะ ฮังเกอร์เกมส์ ปฐมบทเกมล่าเกม | 17 พฤศจิกายน ค.ศ. 2023 (2023-11-17) | $166,293,021 | $170,663,084 | $337,901,201 | 352 | 494 | $100 ล้าน |  |
| รวม | รวม | $1,617,831,547 | $1,696,170,589 | $3,314,947,232 |  |  | $593 ล้าน |  |
การตอบรับ > การตอบรับจากนักวิจารณ์และสาธารณะ

| ภาพยนตร์ | รอตเทนโทเมโทส์ | เมทาคริติก | ซีนะมาสกอร์ |
| --- | --- | --- | --- |
| เกมล่าเกม | 84% (319 บทวิจารณ์) | 68 (49 บทวิจารณ์) | A |
| เกมล่าเกม 2 แคชชิ่งไฟเออร์ | 90% (297 บทวิจารณ์) | 76 (49 บทวิจารณ์) | A |
| เกมล่าเกม ม็อกกิ้งเจย์ พาร์ท 1 | 70% (308 บทวิจารณ์) | 64 (46 บทวิจารณ์) | A− |
| เกมล่าเกม ม็อกกิ้งเจย์ พาร์ท 2 | 70% (294 บทวิจารณ์) | 65 (45 บทวิจารณ์) | A− |
| เดอะ ฮังเกอร์เกมส์ ปฐมบทเกมล่าเกม | 64% (232 บทวิจารณ์) | 54 (52 บทวิจารณ์) | B+ |
แหล่งข้อมูลอื่น

เว็บไซต์ทางการ
| ด ค กเกมล่าชีวิต โดย ซูซาน คอลลินส์ |
| --- | --- |
นวนิยายชุด:  เกมล่าชีวิต (2008)  ปีกแห่งไฟ (2009)  ม็อกกิ้งเจย์ (2010)  ลำนำแห่งนกร้องเพลงและอสรพิษ (2020)  ซันไรส์ออนเดอะรีปปิง (2025) 
ภาพยนตร์ชุด:  เกมล่าเกม (2012)  แคชชิ่งไฟเออร์ (2013)  ม็อกกิ้งเจย์ พาร์ท 1 (2014)  พาร์ท 2 (2015)  ปฐมบทเกมล่าเกม (2023)  ซันไรส์ออนเดอะรีปปิง (2026)  รางวัล 
ตัวละคร:  แคตนิส เอฟเวอร์ดีน  พีต้า เมลลาร์ก  เกล ฮอว์ธอร์น  คอริโอเลนัส สโนว์ 
เพลง:  เดอะฮังเกอร์เกมส์ เพลงประกอบ "เซฟแอนด์ซาวด์"  "อายส์โอเพน"  ดนตรีประกอบ  แคชชิ่งไฟเออร์ เพลงประกอบ "แอตลาส"  "อีลาสติกฮาร์ต"  "วีรีเมน"  "ฮูวีอาร์"  "เอเวอรีบอดีวอนส์ทูรูลเดอะเวิลด์"  ดนตรีประกอบ  ม็อกกิ้งเจย์ พาร์ท 1 เพลงประกอบ "เมลต์ดาวน์"  "ออลล์มายเลิฟ"  "เยลโลว์ฟลิกเกอร์บีต"  "เดอะแฮงกิงทรี"  ดนตรีประกอบ  ม็อกกิ้งเจย์ พาร์ท 2 ดนตรีประกอบ  ปฐมบทเกมล่าเกม เพลงประกอบ "แคนต์แคตช์มีนาว"  ดนตรีประกอบ 
 หมวดหมู่
เกย์เกมส์

พิธีปิดการแข่งขันเกย์เกมส์ 2006 โดยมีพิธีส่งมอบธงให้กับโคโลญ, ประเทศเยอรมนีที่เป็นเจ้าภาพในปีค.ศ. 2010
เหรียญอัมสเตอร์ดัมเกย์เกมส์ 1998 ซึ่งถูกออกแบบโดยมาร์เซล แวนเดอรส์
เกย์เกมส์ (อังกฤษ: Gay Games) เป็นมหกรรมจัดการแข่งขันกีฬาและวัฒนธรรมระดับโลกเพื่อส่งเสริมการยอมรับของความหลากหลายทางเพศทั้งหญิงรักร่วมเพศ, ชายรักร่วมเพศ, รักร่วมสองเพศ และคนข้ามเพศ ซึ่งรวมไปถึงนักกีฬา, ศิลปิน และอาชีพอื่น
ครั้งแรกได้มีการก่อตั้งในฐานะ เกย์โอลิมปิก (อังกฤษ: Gay Olympics) ณ ซานฟรานซิสโก สหรัฐ ในปีค.ศ.1982 ซึ่งเป็นผลผลิตมาจากทอม วอดเดลล์ ซึ่งเป็นนักกีฬาโอลิมปิกฤดูร้อน 1968 และแพทย์ชาวอเมริกัน พร้อมด้วยเบรนดา ยัง และคณะ มีวัตถุประสงค์เพื่อส่งเสริมการไม่แบ่งแยกและการร่วมมือตลอดจนการส่งเสริมการเติบโตระดับบุคคลของวงการแข่งขันกีฬา โดยวอดเดลล์ต้องการที่จะสร้างรูปแบบของการแข่งขันกีฬาโอลิมปิกขึ้นมาใหม่โดยการนำบุคคลจากหลากหลายภูมิภาคมาเข้าร่วมโดยผ่านกีฬาซึ่งถือเป็นภาษาสากล ในการจัดงานครั้งแรกก็ได้มีการยอมรับจากผู้เข้าแข่งขันที่มีความแตกต่างเพื่อบรรลุความเท่าเทียมทางเพศ
เกย์เกมส์มีรูปแบบที่คล้ายคลึงกับโอลิมปิกทั้งการจุดคบเพลิงในพิธีเปิดการแข่งขัน  สำหรับรูปแบบเกย์เกมส์ได้เปิดรับผู้เข้าแข่งขันโดยไม่คำนึงถึงรสนิยมทางเพศ และไม่มีมาตรฐานคุณสมบัติของนักกีฬากำหนด ทั้งนี้ทำให้มีผู้เข้าแข่งขันจากหลากหลายประเทศซึ่งรวมไปถึงผู้เข้าแข่งขันที่มาจากประเทศที่การรักร่วมเพศยังผิดกฎหมายและต้องถูกซ่อนเร้น
เกย์เกมส์ 1994 ได้ถูกจัดขึ้นในเดือนมิถุนายน ณ นครนิวยอร์ก เพื่อรำลึกถึงวันครบรอบ 25 ปีของเหตุจลาจลสโตนวอลล์ ซึ่งมีผู้เข้าแข่งขันมากกว่าการแข่งขันโอลิมปิกด้วยผู้เข้าร่วมทั้งหมด 10,864 คนเมื่อเทียบกับ 9,356 คนในโอลิมปิกฤดูร้อน 1992 และ 10,318 คนในโอลิมปิกฤดูร้อน 1996
ฉบับ

| ปี | ฉบับ | เจ้าภาพ |
| --- | --- | --- |
| 1982 | 1 |  ซานฟรานซิสโก, สหรัฐ |
| 1986 | 2 |  ซานฟรานซิสโก, สหรัฐ |
| 1990 | 3 |  แวนคูเวอร์, ประเทศแคนาดา |
| 1994 | 4 |  นครนิวยอร์ก, สหรัฐ |
| 1998 | 5 |  อัมสเตอร์ดัม, ประเทศเนเธอร์แลนด์ |
| 2002 | 6 |  ซิดนีย์, ประเทศออสเตรเลีย |
| 2006 | 7 |  ชิคาโก, สหรัฐ |
| 2010 | 8 |  โคโลญ, ประเทศเยอรมนี |
| 2014 | 9 |  คลีฟแลนด์-แอเคริน, สหรัฐ |
| 2018 | 10 |  ปารีส, ประเทศฝรั่งเศส |
| 2023 | 11 |  ฮ่องกง และ  กัวดาลาฮารา, ประเทศเม็กซิโก |
| 2026 | 12 |  บาเลนเซีย, ประเทศสเปน |
ดูเพิ่ม

กีฬาโอลิมปิก
เกรพพาฟลอกซาซิน

| --- | --- |

ข้อมูลทางคลินิก
รหัส ATC: J01MA11 (WHO) 
ตัวบ่งชี้
PubChem CID: 72474
DrugBank: APRD01003
ECHA InfoCard: 100.159.692 
 สารานุกรมเภสัชกรรม
เกรพพาฟลอกซาซิน (อังกฤษ: Grepafloxacin)
สเตอริโอ

เกรพพาฟลอกซาซิน ประกอบด้วย stereocenter และประกอบด้วยสอง enantiomers นี่คือส่วนผสม 1: 1 ( R ) - และ ( S ) - แบบฟอร์ม:
| เกรพพาฟลอกซาซิน |
| --- | --- |
  CAS-Nummer: 146761-68-4:   CAS-Nummer: 146761-69-5
เกมโกง โค่นพันธมิตร

| เกมโกง โค่นพันธมิตร |
| --- | --- |
โปสเตอร์ละคร
ประเภท: อาชญากรรม แอคชัน ทริลเลอร์ ศิลปะการต่อสู้
สร้างโดย: แจ๊ส บูน
เขียนโดย: อู๋ หล่ากวง
แสดงนำ:   นีน่า เปา  รูก้า ชาน  หู ติ้งซิน  โจเอล ชาน  เหยา จื่อหลิง  กัว ฟุง  จิมมี่ เอ๋า  เคเค เจิ้ง  เจียง เหม่ยอี้ 
ประเทศแหล่งกำเนิด:  ฮ่องกง
ภาษาต้นฉบับ: กวางตุ้ง
จำนวนตอน: 28
การผลิต
ผู้อำนวยการสร้าง: แจ๊ส บูน
สถานที่ถ่ายทำ:  ฮ่องกง  ไต้หวัน
ความยาวตอน: 45 นาที
บริษัทผู้ผลิต: TVB
ออกอากาศ
เครือข่าย: TVB Jade
ออกอากาศ: 7 สิงหาคม 2017 – 14 กันยายน 2017
การแสดงที่เกี่ยวข้อง
  Bet Hur  Line Walker: The Prelude 
เกมโกง โค่นพันธมิตร (อังกฤษ: The Unholy Alliance) เป็นละครโทรทัศน์ที่สร้างขึ้นในปี ค.ศ. 2017 นำแสดงโดย นีน่า เปา, รูก้า ชาน, หู ติ้งซิน, โจเอล ชาน, เหยา จื่อหลิง, กัว ฟุง, จิมมี่ เอ๋า, เคเค เจิ้ง, เจียง เหม่ยอี้ ออกอากาศทางช่อง TVB ในประเทศจีน